**A Gémes Természetjáró Egyesület**

**30. hely- és városismereti**

**tájékozódási versenye**

A Gémes Természetjáró Egyesület városismereti tájékozódási versenyt rendez középiskolások, felnőttek, családok, valamint a bajnokságba benevezett csapatok részére. A verseny a Budapesti Tájékozódási Túrabajnokság 3. fordulója.

A verseny lényege: a résztvevőknek a rajtban kiosztott feladatlap és térkép alapján kell a helyszíneket felkeresni és a feladatlap kérdéseire válaszolni.

A pontos versenyhelyszínt csak a rajtban közöljük.

A verseny ideje: **2025. március 30. (vasárnap)**

Indítás: 9.30 órától 11.00 óráig, folyamatosan

Versenyidő: a feladatok megoldására 4 óra áll rendelkezésre

Indító állomás: Budapesti Sportszékház alagsori nagyterem (Kapcsos Lajosné terem)

 Bp., V. ker. Curia u. 3.

Megközelíthető: Ferenciek terétől 1 perc

Kategóriák: KF Középiskolás és felnőtt CSS Családi és senior

Csapatlétszám: 2-5 fő (felnőttek indulhatnak egyedül is)

Nevezési díj: nincs

Nevezés: a helyszínen, a megfelelő számú versenyanyag elkészítéséhez kérjük, hogy a nevezni szándékozók jelezzék a résztvevő csapatok számát március 24-ig a gemeste@freemail.hu címen.

Felszerelés: csapatonként óra és toll kötelező

A versenyen segédeszköz használható, tömegközlekedés igénybe vehető, de saját jármű használata - a kerékpárt, rollert is beleértve - tilos. Sok szeretettel várunk mindenkit!

